proxectonos/corpus_dominio_legal_administrativo_tmp huggingface dataset:
RESOLUCIÓN do 27 de febreiro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Martín de Moaña, inscribila no rexistro de confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/03/2004

Examinada a adaptación dos estatutos da Confraría de pescadores San Martín de Moaña o Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de
xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 20 de decembro de 2003, e de conformidade co disposto nos artigos 2 e 14 da Lei 9/1993 do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores San Martín de Moaña, que consta de 94 artigos, unha disposición adicional, unha derrogatoria e unha derradeira (63 páxinas), inscribila no rexistro de confrarías e das súas federacións no folio 5 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 27 de febreiro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 22 de marzo de 2004, da Dirección Xeral de Transportes, pola que se modifica a data para realizar o exercicio correspondente ás probas para a obtención do certificado de capacitación profesional para o exercicio da actividade de transportista por estrada, axencia de transporte, transitario e almacenista distribuidor, convocadas mediante Resolución de data 2 de xaneiro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/03/2004

Mediante Resolución do 2 de xaneiro de 2004, por parte da Dirección Xeral de Transportes procedíase a convocar probas para a obtención do certificado de capacitación profesional para o exercicio da actividade de transportista por estrada, axencia de transportes, transitario e almacenista-distribuidor, fixándose nela a data para a realización dos correspondentes exercicios. Como consecuencia de circunstancias sobrevidas e para un mellor desenvolvemento das citadas probas, esta dirección xeral
RESOLVE:
Modificar a data fixada na Resolución do 2 de xaneiro de 2004, para a realización dos exercicios de obtención do certificado de capacitación profesional para o exercicio da actividade de transportista por estrada, axencia de transportes, transitario e almacenista-distribuidor, fixando como data de realización dos citados exercicios o 24 de abril de 2004. Mantéñense invariables os horarios e o lugar de celebración.
Santiago de Compostela, 22 de marzo de 2004.
Valeriano Martínez García
Director xeral de Transportes
RESOLUCIÓN do 30 de marzo de 2004 pola que se convocan dous cursos básicos de auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 19/04/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración de dous cursos básicos para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das
policías locais, que deberá desenvolverse conforme as seguintes bases:
* Obxectivos.
Os cursos teñen por obxectivos dotar os auxiliares de policía local dunha formación teórico-práctica que os capacite para o posterior desempeño da súa actividade profesional.
* Destinatarios.
Os cursos van dirixidos a todas aquelas persoas que sexan contratadas para desenvolver funcións de auxiliar de policía local durante a temporada de verán, nos concellos de Galicia.
* Inscrición.
A inscrición dos participantes será totalmente gratuíta, debéndose comunicar esta antes do 19 de maio de 2004 para efectuar a correspondente reserva de praza.
* Prazas.
Sen límite.
* Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que van ser contratadas como auxiliares de policía local; para efectuar a correspondente reserva de praza para a realización do devandito curso.
2. O prazo para a remisión de escritos rematará o día 19 de maio de 2004.
3. Os escritos deberán enviarse á sede da Academia Galega de Seguridade: avenida da Cultura, s/n, 36680 A Estrada.
* Contido e duración.
Os cursos celebraranse en sesións de mañá e tarde, de luns a venres, e neles trataranse entre outras as seguintes materias:
-Intervención policial.
-Tráfico e seguridade vial.
-Policía administrativa.
-Intervención policial.
-Primeiros auxilios.
-Dereito penal.
-Dereito procesual-penal.
Os cursos terán unha duración de 5 días, cun total de 40 horas lectivas.
* Lugar.
Os cursos desenvolveranse na Academia Galega de Seguridade, sita na avenida da Cultura, s/n, 36680 A Estrada.
* Datas.
Os cursos desenvolveranse nas seguintes datas:
1º curso: do 24 ao 28 de maio.
2º curso: do 31 de maio ao 4 de xuño.
O horario dos cursos será de 10.00 a 14.00 horas e de 16.00 a 20.00 horas.
* Certificado.
Para obter o correspondente diploma será requisito indispensable superar a fase de formación teórica, onde o alumno ten que superar todas as materias que figuran no programa.
* Modificacións.
A Academia Galega de Seguridade poderá modificar o desenvolvemento dos cursos para adaptalo ás necesidades da Administración e ás continxencias que poidan xurdir.
A Estrada, 30 de marzo de 2004.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 6 de abril de 2004 pola que se nomean os membros do xurado do Premio das Letras e das Artes de Galicia, convocado pola Orde do 24 de xaneiro de 2004.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/04/2004

O Decreto 288/1994, de 30 de setembro (modificado no seu artigo 5 polo Decreto 286/1995, do 19 de outubro), polo que se crea o Premio das Letras e das Artes de Galicia, dispón no seu artigo 4º (publicada corrección de erros no DOG nº 13, do 19 de xaneiro) a composición do xurado do premio mediante a proposta das institucións citadas na devandita disposición.
En cumprimento do citado artigo cómpre proceder ao nomeamento dos membros do xurado do Premio das Letras e das Artes de Galicia. Na súa virtude
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente:
Isaac Díaz Pardo, por delegación do conselleiro de Cultura, Comunicación Social e Turismo.
2. Vogais:
Ramón Castromil Ventureira, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Luís Caparrós Esperante, proposto pola Universidade da Coruña.
Jesús Hernández Sánchez, proposto pola Universidade de Vigo.
María de las Mercedes Goicoa Fernández, proposta pola Real Academia de Belas Artes Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
José Manuel García Iglesias, nomeado polo conselleiro de Cultura, Comunicación Social e Turismo.
3. Secretaria:
Mª del Carmen García Campelo, directora xeral de Promoción Cultural.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de abril de 2004.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Orde do 24 de marzo de 2004 pola que se ditan normas para a cesión en propiedade de material auxiliar de excarceración para misións de protección civil, aos concellos e mancomunidades de concellos galegos.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 14/04/2004

Advertido un erro na devandita orde, publicada no Diario Oficial de Galicia nº 67, do 6 de abril de 2004, procede facer a seguinte corrección:
Na páxina 4.878, o anexo da devandita orde, debe substituírse polo que se inserta a continuación.
ORDE do 25 de marzo de 2004 pola que se determinan as especialidades do corpo de profesores de música e artes escénicas ás que se adscriben determinadas materias das establecidas no Decreto 253/1993, do 29 de xullo (Diario Oficial de Galicia do 25 de outubro).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/2004

O Real decreto 989/2000, do 2 de xuño (BOE do 22 de xuño), establece as especialidades do corpo de profesores de música e artes escénicas, adscribe a elas os profesores do dito corpo e determina as materias que deberán impartir.
O artigo 4 do citado Real decreto 989/2000 dispón que as administracións educativas determinarán as especialidades a que se refire o anexo I dese real decreto, ás que lles corresponda impartir as materias establecidas nos seus currículos que non estean adscritas a ningunha especialidade no anexo III.
Definidas as ensinanzas mínimas correspondentes ao grao elemental e medio das ensinanzas de música polo Real decreto 756/1992, do 29 de xuño (BOE do 27 de agosto), o Decreto 253/1993, do 29 de xullo (DOG do 25 de outubro), establece o currículo do grao elemental e do grao medio das ensinanzas de música e o acceso aos ditos graos para o ámbito competencial da Comunidade Autónoma de Galicia.
Neste Decreto 253/1993 establécense unha serie de materias propias do currículo desta Comunidade Autónoma. Cómpre, pois, determinar as especialidades do corpo de profesores de música e artes escénicas ás que lles corresponde impartilas.
Na súa virtude, e en uso da habilitación establecida na disposición derradeira segunda do citado Real decreto 989/2000, do 2 de xuño, esta Consellería de Educación e Ordenación Universitaria
DISPÓN:
Artigo único.-As materias que figuran no anexo a esta orde serán impartidas preferentemente polos titulares das especialidades que se relacionan no dito anexo. Así mesmo, no caso das materias adscritas a diferentes especialidades, a orde en que estas figuran no devandito anexo non significa prelación.
Disposicións derradeiras
Primeira.-Autorízase a Dirección Xeral de Persoal para ditar cantas normas se consideren oportunas para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de marzo de 2004.
Celso Currás Fernández
Conselleiro de Educación e Ordenación Universitaria
ANEXO
Materia
Especialidade
Música activa
Linguaxe musical
Audicións comentadas
Linguaxe musical
Fundamentos de composición
Historia da música
Piano complementario
Fundamentos de composición
Linguaxe musical
Piano
Acompañamento
Fundamentos de composición
Linguaxe musical
Piano
Análise
Fundamentos de composición
Repertorio
Canto
Lingua inglesa
Canto
Lingua alemana
Canto
Lingua francesa
Canto
Lingua italiana
Canto
RESOLUCIÓN do 29 de marzo de 2004 pola que se convocan unhas xornadas sobre novas técnicas de investigación policial.
ACADEMIA GALEGA DE SEGURIDADE — III. OUTRAS DISPOSICIÓNS — 14/04/2004

Dentro dos programas de actividades que a Academia Galega de Seguridade ten previsto realizar no ano 2004, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre novas técnicas de investigación policial, que deberán desenvolverse conforme as seguintes bases:
Obxectivos.
-Coñecer as novas pautas e métodos de investigación baseados nas técnicas e innovacións que a actual tecnoloxía desenvolve na súa aplicación policial.
-Ver como se produciron determinados cambios operativos para adecuarse aos novos instrumentos e técnicas científicas de cara á investigación policial.
-Desenvolver casuísticas e problemáticas no correspondente punto da investigación, que resulten modelos explicativos para coñecer os avances técnicos experimentados.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 5 de maio, ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 11 e 12 de maio. O día 11 desenvolveranse en xornada de mañá (9.30 a 14.00 h.) e tarde (16.00 a 19.00 h); e o día 12 só en xornada de mañá (9.30 a 14.00 h).
Relación de admitidos.
A relación de admitidos publicarase o 6 de maio a partir das 16.30 horas, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
As xornadas desenvolveranse na sede da Academia Galega de Seguridade.
Certificado de asistencia.
Ao remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 29 de marzo de 2004.
Juan José Fariñas-Ferro Rodríguez
Director xeral da Academia Galega de Seguridade
ORDE do 31 de marzo de 2004 pola que se modifica a do 18 de decembro de 2003, pola que se establecen subvencións para investimento, mantemento e promoción de actividades destinadas á prestación de servizos sociais polas asociacións e outras entidades de iniciativa social.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/04/2004

A Orde do 18 de decembro de 2003 pola que se convocan subvencións para investimento, mantemento e promoción de actividades destinadas á prestación de servizos sociais polas asociacións e outras entidades de iniciativa social (Diario Oficial de Galicia nº 2, do 5 de xaneiro), establece no seu artigo 5 o importe da contía máxima delas na cantidade dun millón trescentos sesenta e un mil douscentos sesenta e catro euros con vinte e tres céntimos (1.361.264,23 A), con cargo ás seguintes aplicacións: 16.03.212D.480.0 cun millón cento tres mil cincocentos oitenta e un euros con vinte e tres céntimos /1.103.581,23 A), 16.03.212D.482.2 con cincuenta e sete mil trescentos setenta e nove euros (57.379 A) e 16.03.212D.780.1 con douscentos mil trescentos catro euros (200.304 A).
Existindo outras dotacións dispoñibles para os mesmos fins, cómpre ampliar o importe da referida contía máxima coa finalidade de estender ao maior número de beneficiarios posible as devanditas subvencións.
Por todo o exposto e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril,
DISPOÑO:
Artigo único.
1. Ampliar o importe da contía máxima da Orde do 18 de decembro de 2003 pola que se convocan subvencións para investimento, mantemento e promoción de actividades destinadas á prestación de servizos sociais polas asociacións e outras entidades de iniciativa social na contía de noventa e seis mil cento sesenta e un euros con noventa e cinco céntimos (96.161,95 A) con cargo á aplicación orzamentaria 16.02.212D.485.0 e de 226.315 A con cargo á aplicación orzamentaria 16.03.212D.480.0.
2. A presente modificación non afecta ao prazo establecido na referida orde para a presentación de solicitudes.
Santiago de Compostela, 31 de marzo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
ORDE do 30 de marzo de 2004 pola que se nomean dous novos membros do Consello Galego de Relacións Laborais, en representación do sindicato UGT-Galicia.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 13/04/2004

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, o sindicato UGT-Galicia
acordou a substitución dun dos seus membros titulares e dun dos seus membros suplentes, da súa representación no consello.
A disposición adicional primeira do Decreto 212/2003, do 3 de abril (DOG do 11 de abril), polo que se establece a estrutura orgánica da Consellería de Asuntos Sociais, Emprego e Relacións Laborais sinala que a Consellería de Asuntos Sociais, Emprego e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo 1º
Nomear membro titular do Pleno do Consello Galego de Relacións Laborais, en representación do sindicato UGT-Galicia, a Mª Luisa Rodríguez Vázquez, en substitución de Xavier Carro Garrote.
Artigo 2º
Nomear membro suplente do Pleno do Consello Galego de Relacións Laborais, en representación do sindicato UGT-Galicia, a Luis Sánchez Gala, en substitución de Mª Luisa Rodríguez Vázquez.
Santiago de Compostela, 30 de marzo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
RESOLUCIÓN do 19 de febreiro de 2004, da Delegación Provincial de Ourense, pola que se dispón a inscrición, o depósito e a publicación, no Diario Oficial de Galicia, do texto da acta da xuntanza da mesa paritaria de seguimento do convenio colectivo de CIMO, Entidad Prestadora de Servicios de Ourense.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 13/04/2004

Visto o texto da acta da xuntanza da mesa paritaria de seguimento do convenio colectivo de CIMO, Entidad Prestadora de Servicios, código de convenio 3200902, publicado no BOP nº 260, do 13 de novembro de 2001, onde se aproba a táboa salarial para o ano 2004, con entrada nesta delegación provincial, subscrita pola citada mesa paritaria, en representación tanto da parte económica como da parte social, con data do 20 de xaneiro de 2004, e, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no Diario Oficial de Galicia.
Ourense, 19 de febreiro de 2004.
José Lage Lage
Delegado provincial de Ourense
Anexo á acta con data do 20 de xaneiro de 2004 correspondente á reunión da mesa paritaria de seguimento.
Táboa salarial ano 2004
Categorías e salarios mínimos (incluídas as dúas pagas extras)
Grupo/Categoría
Posto
Mínimo
retribución
anual
Grupo un
Dirección e técnicos
-Dirección-Especialistas-Técnicos-Documentalistas-Orientadores
14.382,26 A
Grupo dous
Administrativos e persoal auxiliar
-Administrativos-Auxiliares orientadores-Técnicos auxiliares
11.880,56 A
Categorías e salarios mínimos (incluídas as dúas pagas extras)
Grupo/Categoría
Posto
Mínimo
retribución
anual
Grupo tres
Persoal de apoio
-Auxiliares administrativos-Empregados-axentes de oficina de
emprego e colocación-Operarios-Recepcionistas-Ordenanzas e similares
6.447 A
Grupo catro
Persoal en formación
-Persoal en prácticas-Aprendices (*)
6.447 A
6.447 A (*)
(*) En proporción ao tempo de traballo efectivo
Complementos sociais por nacemento de fillo300,51 euros
CORRECCIÓN de erros.-Orde do 10 de decembro de 2003 pola que se establecen as normas para a concesión de axudas a entidades colaboradoras de pesca fluvial para o fomento da riqueza piscícola.
CONSELLERÍA DE MEDIO AMBIENTE — III. OUTRAS DISPOSICIÓNS — 13/04/2004

Advertidos erros no texto da citada orde, publicada no DOG nº 246, do 19 de decembro de 2003, é necesario publicar a corrección seguinte:
Na páxina 15.771, no artigo 22º denominado «Crédito orzamentario», onde di: «15.02.342.A.780.2
do exercicio orzamentario 2004», debe dicir: «15.03.342.A.780.1 do exercicio orzamentario 2004».
ORDE do 23 de marzo de 2004 pola que se declara de interese galego a Fundación La Amistad e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 13/04/2004

Con data do 23 de xaneiro de 2004 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do14 de xaneiro de 2004, pola que se clasifica como benéfico-social a Fundación La Amistad, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
A fundación ten por obxecto, segundo establece o artigo 2 dos seus estatutos:
a) Atender as necesidades perentorias, en calquera forma que determine o órgano de goberno, das persoas maiores sen medios propios de fortuna.
b) Apoio a actos sociais e/ou culturais, en especial, os organizados pola R. e I. Colexiata de Santa María do Campo na Coruña.
c) Colaborar no benestar e mantemento daqueloutras institucións e/ou congregacións que, sen atoparse na indixencia, se dedican elas mesmas a facer o ben sen ánimo de lucro.
Por todo isto, en virtude das competencias que me confiere o artigo 34 da Lei 1/1983, do 22 de febreiro, reguladora da Xunta e do seu presidente, e segundo establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado de fundacións de interese galego, e no Decreto 8/2003, do 18 de xaneiro, polo que se modifica a estrutura orgánica da Xunta de Galicia,
DISPOÑO:
Primeiro.-Declarar de interese galego a Fundación La Amistad ao cumpriren os seus estatutos as prescricións que, para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación La Amistad, no rexistro de fundacións de interese galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, á obriga de darlles publicidade suficiente
ás súas actividades e á ausencia de ánimo de lucro na prestación dos seus servizos, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ao inicio do exercicio económico para o que se formula, e debendo solicitar as preceptivas autorizacións cando sexan necesarias.
Santiago de Compostela, 23 de marzo de 2004.
María José Cimadevila Cea
Conselleira de Asuntos Sociais, Emprego
e Relacións Laborais
DECRETO 75/2004, do 2 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do Plan Galicia: primeira fase da autovía Sarria-A6 (Nadela). Clave LU/01/066.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/04/2004

Con data do 29 de marzo de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do Plan Galicia: 1ª fase da autovía Sarria-A6 (Nadela). Clave LU/01/066.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguranza vial, unha vez que os usuarios poderán utilizar para os seus desprazamentos unha vía con parámetros e características que melloran as súas condiciones de circulación e, a un tempo, con tal actuación conséguese avanzar no cumprimento dos obxectivos do Plan de dinamización económica-Plan Galicia, aprobado polo Consello da Xunta de Galicia do 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de abril de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do Plan Galicia: 1ª fase da autovía Sarria-A6 (Nadela). Clave LU/01/066.01.
Santiago de Compostela, dous de abril de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
ORDE do 22 de marzo de 2004 pola que se modifica a do 26 de febreiro de 2004, pola que se regula o proceso de incorporación para o curso 2004-2005 dos estudantes ao nivel universitario de ensino nos centros das tres universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/04/2004

O Decreto 6/2004, do 8 de xaneiro, da Consellería de Familia, Xuventude, Deporte e Voluntariado (DOG do 19 de xaneiro), polo que se regula a cualificación dos deportistas galegos de alto nivel e os programas de beneficios dirixidos a estes, establece no artigo 6.1º.A.a) que, ademais do establecido na normativa estatal ao respecto, anualmente as universidades galegas reservarán, para quen acredite a súa condición de deportista galego de alto nivel e reúna os requisitos académicos correspondentes, alomenos un 3% adicional das prazas ofertadas polos centros universitarios en que se dean as circunstancias sinaladas no artigo 13 do Real decreto 69/2000, do 21 de xaneiro, polo que se regulan os procedementos de selección para o ingreso.
A Orde do 26 de febreiro de 2004 (DOG do 16 de marzo) da Consellería de Educación e Ordenación Universitaria, no punto 11 do anexo I establece que para os estudantes que, reunindo os requisitos académicos correspondentes, o Consello Superior de Deportes cualifique e publique como deportistas de alto nivel antes do 15 de xuño do ano que corre, ou que cumpran as condicións que estableza o Consello de Coordinación Universitaria, se reservará unha porcentaxe de prazas do 2% das prazas totais de cada titulación e, adicionalmente, o 5% das prazas correspondentes á licenciatura en ciencias da actividade física e do deporte.
En consecuencia, esta consellería
DISPÓN:
Artigo único.-Modifícase o parágrafo noveno do punto 11 do anexo I da Orde do 26 de febreiro de 2004, pola que se regula o proceso de incorporación para o curso 2004-2005 dos estudantes ao nivel universitario de ensino nos centros das tres universidades galegas, que queda como segue:
Para os estudantes que, reunindo os requisitos académicos correspondentes, o Consello Superior de Deportes cualifique e publique como deportistas de
alto nivel antes do 15 de xuño do ano que corre, así como aqueles que a Comunidade Autónoma de Galicia clasifique como deportistas galegos de alto nivel e que será publicada no Diario Oficial de Galicia, ou que cumpran as condicións que estableza o Consello de Coordinación Universitaria, se reservará unha porcentaxe de prazas do 3% das prazas totais de cada titulación e, adicionalmente, o 5% das prazas correspondentes á licenciatura en ciencias da actividade física e do deporte.
Santiago de Compostela, 22 de marzo de 2004.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Decreto 72/2004, do 2 de abril, polo que se declaran determinados Espazos como Zonas de Especial Protección dos Valores Naturais.
CONSELLERÍA DE MEDIO AMBIENTE — III. OUTRAS DISPOSICIÓNS — 16/04/2004

Advertido erro no devandito decreto publicado no Diario Oficial de Galicia número 69, do luns, día 12 de abril de 2004, cómpre facer a seguinte corrección:
-Na páxina 5.047, no segundo cadro, onde di: «Anexo I»; debe dicir: «Anexo II».
RESOLUCIÓN do 24 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores do Barqueiro-Bares, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/04/2004

Examinada a adaptación dos estatutos da confraría de pescadores do Barqueiro-Bares ao Decreto 261/2002, do 30 de xullo, polo que se aproban as
normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 15 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores do Barqueiro-Bares que consta de 94 artigos, unha disposición adicional, unha derrogatoria e unha derradeira (34 páxinas), inscribila no Rexistro de Confrarías e das súas federacións no folio 24 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 24 de marzo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 24 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores da Pobra do Caramiñal, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/04/2004

Examinada a adaptación dos estatutos da confraría de pescadores de Pobra do Caramiñal ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 5 de marzo de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores da Pobra do Caramiñal, que consta de 94 artigos, unha disposición adicional, unha derrogatoria e unha derradeira (41 páxinas), inscribila no Rexistro de Confrarías e das súas federacións no folio 32 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 24 de marzo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 18 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Roque de Portonovo, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/04/2004

Examinada a adaptación dos estatutos da confraría de pescadores San Roque de Portonovo ao Decreto 261/3002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 17 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores San Roque de Portonovo que consta de 94 artigos, unha disposición adicional, unha derrogatoria e unha derradeira (61 páxinas), inscribila no Rexistro de Confrarías e das súas federacións no folio 44 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 18 de marzo de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
RESOLUCIÓN do 12 de marzo de 2004, da Secretaría Xeral da Consellería de Cultura, Comunicación Social e Turismo, pola que se inscribe a Asociación Amigos de la Catedral de Tui, no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/04/2004

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos de la Catedral de Tui, con data do 2 de marzo de 2004.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos de la Catedral de Tui quede inscrita no Rexistro de Entidades de Promoción do Camiño de Santiago co número 153.
Santiago de Compostela, 12 de marzo de 2004.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Resolución do 23 de marzo de 2004, da Dirección Xeral de Tecnoloxía e Desenvolvemento Sectorial, pola que se lle dá publicidade ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación dos sistemas de xestión en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/04/2004

Advertido erro na devandita resolución, publicada no DOG nº 65, do venres 2 de abril de 2004, cómpre facer as seguintes correccións:
-Na páxina 4.671, onde di: «Det Norske Veritas España», debe dicir: «Det Norske Veritas España, S.L.», onde di: «Qualitas Certificación, S.A.», debe dicir: «D. Qualitas Certificación, S.A.» e onde di: «Entidad de Certificación e Aseguramiento, S.A. (ECA)», debe dicir: «Entidad de Certificación y Aseguramiento, S.A. (ECA)».
-Na páxina 4.675, onde di: «....a través da aplicación informática establecida no enderezo da Internet
http://www.xunta.es/conselle/in/index.htm.»
, debe dicir: «....a través da aplicación informática establecida nos enderezos da Internet http://www.xunta.es/conselle/in/index.htm. e http://www.xunta.es/servicios/index.htm».
RESOLUCIÓN do 10 de marzo de 2004, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de residencias privadas da terceira idade da Comunidade Autónoma de Galicia para o ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/04/2004

Visto o texto para a revisión salarial do convenio colectivo do sector de residencias privadas da terceira idade da Comunidade Autónoma de Galicia, que se subscribiu o 26 de febreiro de 2004, pola comisión paritaria do referido convenio, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais,
ACORDA:
Primeiro.-Ordenar a inscrición da devandita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 10 de marzo de 2004.
José Vázquez Portomeñe
Director xeral de Relacións Laborais
A comisión paritaria do convenio colectivo do sector de residencias privadas da terceira idade, na reunión que tivo lugar o 26 de febreiro de 2004, acordou o seguinte:
Punto 1º. Revisión de táboas salariais para 2004.
Acórdase por unanimidade aplicar unha subida do 2,6% correspondente ao IPC estatal.
Táboas salariais para 2004
Categoría
Ano 2004
Administrador/a
1.245,05 A
Xerente/director/a
1.245,05 A
Médico
1.037,54 A
T. superior
1.037,54 A
Superv.
830,01 A
ATS/DUE
830,01 A
Asist. social
830,01 A
Fisioterapeuta
830,01 A
Terapeuta ocupac
830,01 A
Titulado/a medio
830,01 A
Gobernante/a
668,17 A
Of. mantemento
668,17 A
Of. administrativo
668,17 A
Condutor/a
668,17 A
Xardineiro/a
668,17 A
Xerocultor/a
668,17 A
Cociñeiro/a
655,72 A
Aux. mantemento
655,72 A
Aux. administrativo
655,72 A
Camareiro/a de planta
655,72 A
Animador/a sociocult.
655,72 A
Porteiro/a recepc.
655,72 A
Lavad./pasador/a de ferro
608,62 A
Auxiliar de cociña
608,92 A
Limpador/a
608,62 A
Persoal non cualif.
608,62 A
Complemento de transporte
41,50 A
CORRECCIÓN de erros.-Orde do 27 de febreiro de 2004 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 20/04/2004

Advertido erro na devandita orde publicada no Diario Oficial de Galicia nº 49, do mércores, 10 de marzo de 2004, cómpre facer a oportuna corrección:
-Na páxina 3.205, disposición adicional sexta, onde di: «...código de proxecto 2002 14439, cun de proxecto 2004 14109,...», debe dicir : «...código de proxecto 2004 14439, cun crédito de 11.144.231 euros; 16.04.221B.475.0, código de proxecto 2002 14109,...».
RESOLUCIÓN do 25 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores de Mera, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/04/2004

Examinada a adaptación dos estatutos da confraría de pescadores de Mera ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 26 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores de Mera, que consta de 94 artigos, unha disposición adicional, unha derrogatoria, e unha derradeira (61 páxinas), inscribila no Rexistro de Confrarías e das súas federacións no folio 63 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 25 de marzo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
ORDE do 22 de marzo de 2004 pola que se fixa o prezo de venda ao público de varias publicacións.
CONSELLERÍA DE SANIDADE — III. OUTRAS DISPOSICIÓNS — 20/04/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, precedendo informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia 061 que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 22 de marzo de 2004.
José María Hernández Cochón
Conselleiro de Sanidade
ANEXO
* Manual del técnico en transporte sanitario: 24 euros.
* Manual del técnico en transporte sanitario (test): 9 euros.
RESOLUCIÓN do 25 de marzo de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores San Antonio de Cambados, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/04/2004

Examinada a adaptación dos estatutos da confraría de pescadores San Antonio de Cambados ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 24 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado
relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores San Antonio de Cambados, que consta de 94 artigos, unha disposición adicional, unha derrogatoria, e unha derradeira (62 páxinas), inscribila no Rexistro de Confrarías e das súas federacións no folio 41 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 25 de marzo de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CORRECCIÓN de erros.-Orde do 22 de marzo de 2004 pola que se aproban as bases que rexerán as convocatorias de axudas para a contratación de doutores en organismos públicos de investigación da Comunidade Autónoma de Galicia (programa Isidro Parga Pondal).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 20/04/2004

Advertidos erros na devandita orde publicada no Diario Oficial de Galicia número 63, do mércores día 31 de marzo de 2004, cómpre facer as seguintes correccións:
Na páxina 4.535, na columna de localidade correspondente á praza P-026 onde di: «Santiago de Compostela», debe dicir: «Lugo».
Na páxina 4.536, na columna de perfil correspondente á praza P-095 onde di: «materiais poliméricos», debe dicir: «química de coordinación».
Na páxina 4.536, na columna de perfil correspondente á praza P-079 onde di: «positivismo xurídico», debe dicir: «realismo xurídico».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 17 de marzo de 2004 pola que se regulan os ficheiros que conteñen datos de carácter persoal existentes na Consellería de Política Agroalimentaria e Desenvolvemento Rural, no Fondo Galego de Garantía Agraria e na Axenda Galega de Desenvolvemento Rural.
CONSELLERÍA DE POLÍTICA AGROALIMENTARIA E DESENVOLVEMENTO RURAL — I. DISPOSICIÓNS XERAIS — 27/04/2004

Advertidos erros no título desta orde, publicada no Diario Oficial de Galicia nº 70, do 13 de abril de 2004, cómpre facer as oportunas correccións:
No título da orde onde di: «Axenda Galega de Desenvolvemento Rural», debe dicir: «Axencia Galega de Desenvolvemento Rural».